Hari Natal
Natal (matan basa Portugis nang baarti "karanakan") adalah hari raya umat Kristen nang diparingati saban tahun ulih umat Kristiani wayah tanggal 25 Disimbir gasan mamparingati hari karanakan Yesus Kristus. Natal dirayaakan dalam kabaktian malam wayah tanggal 24 Disimbir; wan kabaktian baisukan tanggal 25 Disimbir. Sapalih garija Ortodoks marayakan Natal wayah tanggal 6 Januari (itihi jua Epifani).
Dalam taradisi barat, paringatan Natal manian aspek non-agamawi jua. Sapalih taradisi Natal nang baasal matan Barat antara lain adalah puhun Natal, kartu Natal, bahurup hadiah lawan kakawalan, wan angguta kulawarga wan kisah pasal Santa Klaus atawa Sinterklas.
Makna Lilin Dalam NatalSunting
Dalam wayah Natal, lilin manggambarakan atawa mambari'akan gambaran mangana'i Kristus.[1] Kristus dilambangakan sabagai tarang gasan dunia nang kadap.[1] Di dalam Alkitab gin tatulis tantang tarang, di dalam Perjanjian Lama,Yesaya 9:1-6, “tarang nang ganal”, sadangakan di dalam Perjanjian Baru, Yohanes 1:1-18,” tarang manusia”.[1]
Kada wastu di dalam paribadatan haja, di rumah-rumah wan di tuku-tuku rancak dihias lawan lampu-lampu nang kalap-kalip, hal ngini cungul matan jaman patristik sabagai gambaran lawan tarang nang mangalahakan kakadapan.[1] Pamakaian lilin wan lampu-lampu kalap-kalip marupakan pangaruh matan pesta cahaya Yahudi atawa Hanukah.[1] Hari raya Hanukkah diraya'akan sakira wayah Adven wan Natal, wan takananya rancak digulingsirakan lawan istilah Natal Yahudi.[1]
IkunumiSunting
Natal rancaknya marupakan stimulus ikunumi tahunan paling ganal di saban nagara di dunia. Panjualan barang-barang maningkat banar di barbagai aria retail, wan pas musim Natal urang-urang manukar barbagai hadiah, dekorasi, wan parsadiaan Natal. Industri nang bagantung lawan panjualan di musim Natal antara lain kartu Natal, puhun Natal, wan lain-lain.
Salain kagiatan ikunumi paling ganal, Hari Natal di barbagai nagara Barat marupakan hari paling sunyi hagan dunia bisnis; hampir sabarataan tuku retail, institusi bisnis wan komersial tutupan, wan hampir sabarataan industri ampih satumat baoperasi. Studio-studio film marilis barbagai film barbiaya tinggi pas musim Natal hagan mahibur urang-urang nang haratan parai.
Kagiatan sosialSunting
Salawas puasaan, jamaat gereja-gereja Koptik, nang kaya Gereja Koptik Sayidah el-Adzra’ (Santa Maria), di Madinat al-Tahrir, Imbaba, Kairo baisi kabiasaan hanya makan sakali sahari lawan manu makanan nangkaya tempe (matan kacang-kacangan), ngarannya tamiya atawa falafel nang dimakan lawan sahir ruti wan banyu putih. Karana ngitu, duit batutukar nang rancaknya buhannya tukarakan dagin wan manu lumayan mewah lainnya dikumpulakan wan dijulung langsung lawan urang-urang miskin nang dikoordinasi ulih Gereja.
Lihati juaSunting
- Kronologi kehidupan Yesus
- Kelahiran Yesus
- Malam Kudus
- Bintang Natal
- Bagian Alkitab yang memuat kisah Natal: Matius 1 dan Lukas 2
ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn ind_Latn ind_Latn ind_Latn bjn_Latn ind_Latn